**Ekotopfilm**

Takže od začiatku...

Mohol som síce isť od konca ,ale to by nebolo ono. Od začiatku je myslené, čo bolo ešte pred videním filmu v kine. Takže ideme na to.

Ešte deň pred filmom s nami pani učiteľka riešila nás útek zo školy, ale bolo povedané, že sa zatiaľ nič nedeje a že o treste sa včas dozvieme. Potom sme dostali papier, ktorý sme mali podpísať, aj keď nám pani učiteľka nechcela povedať o čo ide. Samozrejme, nám napadali veci typu súhlas na darovanie orgánov, ale pani učiteľka nás upozornila, že je to dobrá správa, a tak sme podpísali. Potom nám pani učiteľka povedala, že ide o film a budeme sa učiť len prvé tri hodiny. Všetci sme sa samozrejme potešili.

Deň druhý...

Dozvedeli sme sa, že sa ešte na posledné dve hodiny vrátime, z čoho sme boli vyslovene „potešení“. Vzhľadom na to, že sme aj tak nemali žiadne učebnice či zošity na posledné dva predmety, tak nám prišlo zbytočné . S „nadšením“ sme teda išli do kina a ešte k tomu poriadnou okľukou. Prišli sme k jednému nemenovanému obchodnému centru pri Solinkách, vošli dnu a voľnosť pohybu na desať minút. Potom sme vošli do kinosály a svetla zhasli, ale film nezačal. To zrejme využili niektorí spolužiaci, pretože z vedľajších sedadiel sa ozvalo: „Jano, daj preč tie ruky!“. Potom sa svetlá zase rozsvietili, aby následne znovu zhasli, ale tentokrát už začal film.

O čom bol film...

Vlastne to nebol len jeden film, ale štyri kratšie filmy, z toho každý trochu o niečom inom.

Prvý film sa venoval prírode a ťažbe dreva. Chcel hlavne poukázať na to, že za chvíľu si vyrúbeme lesy a tak zničíme aj životné prostredie pre zver.

Druhý film ,asi najdlhší, sa venoval , znečisťovaniu vody a životného prostredia. A tiež rôznym spôsobom recyklácie.

Tretí film a zároveň najkratší, ukazoval ,čo znamená znižovanie cien. Znie to síce trochu hlúpo, ale išlo hlavne o to že znižovanie cien veľkých firiem je hlavne znižovaním platov ľudí v chudobných krajinách vyrábajúcich požadovaný tovar.

Štvrtý film hovoril o topení ľadovcov a jeho dôsledkoch.

Bohužiaľ väčšina spolužiakov videla iba príležitosť pospať si alebo, ako môj spolu sediaci, robiť mi chúťky jedením čokolády, ktorú si predtým kúpil.

Niečo na záver...

Tak neviem, či niekoho z čitateľov ekológia zaujíma, ale dúfam, že áno a ak nie, dúfam ,že sa vám aspoň trochu páčil tento článok, aj keď to asi nebude môj najlepší.

/Roman Ušák, III.MP/

